ระเบียบรัฐสภาระเบียบรัฐสภาว่าด้วยกองทุนสงเคราะห์ผู้เคยเป็นสมาชิกรัฐสภาพ.ศ.๒๕๔๓ เพื่อให้การช่วยเหลือผู้เคยเป็นสมาชิกรัฐสภาเป็นไปอย่างมีระบบและครอบคลุมถึงสมาชิกรัฐสภาทุกคนประธานรัฐสภาโดยความเห็นชอบของสมาชิกรัฐสภาจึงกำหนดระเบียบว่าด้วยกองทุนสงเคราะห์ผู้เคยเป็นสมาชิกรัฐสภาดังต่อไปนี้ ข้อ ๑ ระเบียบนี้เรียกว่า ระเบียบรัฐสภาว่าด้วยกองทุนสงเคราะห์ผู้เคยเป็นสมาชิกรัฐสภาพ.ศ. ๒๕๔๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ผู้เคยเป็นสมาชิกรัฐสภาหมายความว่า ผู้เคยเป็นสมาชิกสภาผู้แทนราษฎร หรือผู้เคยเป็นสมาชิกวุฒิสภากองทุน หมายความว่ากองทุนสงเคราะห์ผู้เคยเป็นสมาชิกรัฐสภาคณะกรรมการหมายความว่า คณะกรรมการกองทุนสงเคราะห์ผู้เคยเป็นสมาชิกรัฐสภาข้อ ๔ให้ประธานรัฐสภาเป็นผู้รักษาการตามระเบียบนี้หมวด๑กองทุนสงเคราะห์ผู้เคยเป็นสมาชิกรัฐสภา ข้อ ๕ ให้จัดตั้งกองทุนขึ้นกองทุนหนึ่งเรียกว่า กองทุนสงเคราะห์ผู้เคยเป็นสมาชิกรัฐสภาในรัฐสภา โดยมีวัตถุประสงค์เพื่อเป็นทุนหมุนเวียนในการช่วยเหลือผู้เคยเป็นสมาชิกรัฐสภา ดังนี้(๑) ด้านการรักษาพยาบาล(๒) ด้านการศึกษาของบุตร(๓) ด้านการสงเคราะห์ครอบครัวกรณีผู้เคยเป็นสมาชิกรัฐสภาถึงแก่กรรม(๔) ด้านอื่นๆ ตามที่คณะกรรมการอนุมัติข้อ ๖ กองทุนประกอบด้วย(๑) เงินที่ได้รับจากงบประมาณรายจ่ายประจำปี(๒) เงินหรือทรัพย์สินที่ได้รับบริจาค(๓) เงินที่ได้รับจากการหักเงินประจำตำแหน่งของสมาชิกรัฐสภารายละห้าร้อยบาทต่อเดือน(๔) เงินดอกผลของกองทุน(๕) เงินรายรับอื่นๆ นอกเหนือจาก (๑) (๔)ข้อ ๗ เงินกองทุนให้ใช้จ่ายเพื่อการดังต่อไปนี้(๑)จ่ายให้แก่ผู้เคยเป็นสมาชิกรัฐสภาตามวัตถุประสงค์ตามข้อ ๕(๒) ค่าใช้จ่ายในการบริหารงานกองทุนและค่าใช้จ่ายอื่นที่เกี่ยวเนื่องหรือเกี่ยวกับการจัดกิจการของกองทุนหมวด๒คณะกรรมการ ข้อ ๘ ให้มีคณะกรรมการคณะหนึ่งเรียกว่า คณะกรรมการกองทุนสงเคราะห์ผู้เคยเป็นสมาชิกรัฐสภาประกอบด้วย ประธานรัฐสภาเป็นประธานกรรมการ รองประธานรัฐสภาเป็นรองประธานกรรมการประธานคณะกรรมาธิการกิจการสภาผุ้แทนราษฎร ประธานคณะกรรมาธิการวิสามัญกิจการวุฒิสภาแล้วให้ประธานรัฐสภาแต่งตั้งสมาชิกสภาผู้แทนราษฎรจำนวนสี่คนสมาชิกวุฒิสภาจำนวนสามคน ผู้เคยเป็นสมาชิกสภาผู้แทนราษฎรจำนวนหนึ่งคนและผู้เคยเป็นสมาชิกวุฒิสภาจำนวนหนึ่งคนเป็นกรรมการให้เลขาธิการสภาผู้แทนราษฎรเป็นกรรมการและเลขานุการและเลขาธิการวุฒิสภาเป็นกรรมการและผู้ช่วยเลขานุการในระหว่างที่รัฐสภาสิ้นอายุหรือถูกยุบให้คณะกรรมการประกอบด้วยกรรมการที่เหลืออยู่และให้ประธานรัฐสภาและรองประธานรัฐสภาคงดำรงตำแหน่งประธานกรรมการ และรองประธานกรรมการอยู่ต่อไปจนกว่าจะได้ทรงแต่งตั้งประธานรัฐสภาและรองประธานรัฐสภาใหม่แล้วจึงให้พ้นจากตำแหน่งข้อ ๙ ให้คณะกรรมการมีอำนาจและหน้าที่ดังต่อไปนี้(๑) กำหนดนโยบาย กำกับดูแลการบริหารกองทุน(๒) กำหนดการจัดหาผลประโยชน์ของเงินกองทุน(๓) ออกระเบียบเกี่ยวกับการเงิน การพัสดุและการบริหารงานของกองทุน(๔) อนุมัติการจ่ายเงินสงเคราะห์(๕)อนุมัติประมาณการค่าใช้จ่ายในการดำเนินงานของกองทุน(๖)แต่งตั้งคณะอนุกรรมการเพื่อดำเนินการตามระเบียบนี้(๗)พิจารณาวินิจฉัยชี้ขาดปัญหาในการปฏิบัติงานตามระเบียบนี้(๘) ปฏิบัติการอื่นใดตามระเบียบนี้เพื่อให้เป็นไปตามวัตถุประสงค์ในการจัดตั้งกองทุนข้อ ๑๐กรรมการที่ประธานรัฐสภาแต่งตั้งมีวาระดำรงตำแหน่งคราวละสี่ปีกรรมการซึ่งพ้นจากตำแหน่งอาจได้รับแต่งตั้งอีกได้แต่จะดำรงตำแหน่งเกินสองวาระติดต่อกันไม่ได้ข้อ ๑๑ นอกจากการพ้นจากตำแหน่งตามวาระตามข้อ ๑๐กรรมการซึ่งประธานรัฐสภาแต่งตั้งพ้นจากตำแหน่งเมื่อ(๑) ตาย(๒) ลาออก(๓) ขาดจากสมาชิกภาพแห่งสภาที่ตนเป็นสมาชิกเว้นแต่ผู้เคยเป็นสมาชิกรัฐสภา(๔) เป็นบุคคลล้มละลาย(๕)เป็นคนไร้ความสามารถหรือคนเสมือนไร้ความสามารถ(๖) ได้รับโทษจำคุกโดยคำพิพากษาถึงที่สุดให้จำคุกเว้นแต่โทษสำหรับความผิดที่ได้กระทำโดยประมาทหรือความผิดลหุโทษ(๗)คณะกรรมการมีมติให้ออกด้วยคะแนนเสียงสองในสามของจำนวนกรรมการทั้งหมดข้อ ๑๒ในกรณีที่กรรมการซึ่งประธานรัฐสภาแต่งตั้งพ้นจากตำแหน่งก่อนวาระประธานรัฐสภาอาจแต่งตั้งสมาชิกสภาผู้แทนราษฎรสมาชิกวุฒิสภา ผู้เคยเป็นสมาชิกสภาผู้แทนราษฎร หรือผู้เคยเป็นสมาชิกวุฒิสภาเป็นกรรมการแทนได้และให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนข้อ ๑๓การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้รองประธานกรรมการทำหน้าที่ประธานในที่ประชุมแทนถ้ารองประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมมติในที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๓สำนักงานกองทุน ข้อ ๑๔ ให้สำนักงานเลขาธิการสภาผู้แทนราษฎรมีหน้าที่เกี่ยวกับกองทุนดังนี้(๑) รับผิดชอบงานธุรการของคณะกรรมการ(๒) ประสานงานกับหน่วยราชการอื่นหรือบุคคลใด(๓) ควบคุมดูแลด้านการเงิน การบัญชีการตรวจสอบและการพัสดุของกองทุน(๔) จัดทำทะเบียนผู้เคยเป็นสมาชิกรัฐสภา(๕)รวบรวมคำขอรับการช่วยเหลือจากผู้เคยเป็นสมาชิกรัฐสภา เพื่อนำเสนอต่อคณะกรรมการ(๖)รวบรวมและจัดทำประมาณการค่าใช้จ่ายในการดำเนินงานของกองทุนเพื่อเสนอขออนุมัติต่อคณะกรรมการ(๗)ปฏิบัติการอื่นใดตามที่คณะกรรมการหรือคณะอนุกรรมการมอบหมายหมวด๔การเงินการบัญชีและการตรวจสอบ ข้อ ๑๕เงินของกองทุนให้นำฝากธนาคารที่เป็นรัฐวิสาหกิจ ชื่อ บัญชีกองทุนสงเคราะห์ผู้เคยเป็นสมาชิกรัฐสภาข้อ ๑๖เงินที่กองทุนได้รับให้นำส่งเข้าบัญชีเงินฝากธนาคารที่เปิดบัญชีไว้ ตามข้อ๑๕ ในวันที่ได้รับเงินหรืออย่างช้าภายในสามวันทำการถัดไปข้อ ๑๗ การใช้จ่ายในการบริหารงานของกองทุนให้ใช้จ่ายได้ภายในวงเงินประมาณการค่าใช้จ่ายที่ได้รับอนุมัติจากคณะกรรมการข้อ ๑๘ ให้เลขาธิการสภาผู้แทนราษฎรหรือผู้ที่ได้รับมอบหมายเป็นผู้อนุมัติการจ่ายเงินตามข้อ ๑๗ข้อ ๑๙ ให้กองทุนจัดทำบัญชีตามระบบบัญชีสากลข้อ ๒๐ ให้มีการตรวจสอบการดำเนินงานของกองทุนอย่างน้อยปีละครั้งแล้วรายงานผลการตรวจสอบให้คณะกรรมการทราบหมวด๕การยุบเลิกกองทุน ข้อ ๒๑ การยุบเลิกกองทุนให้กระทำได้ต่อเมื่อหมดความจำเป็นที่จะต้องดำเนินการและคณะกรรมการมีมติให้เลิกโดยได้รับความเห็นชอบจากสมาชิกรัฐสภาข้อ ๒๒ เมื่อยุบเลิกกองทุนแล้วให้ประธานรัฐสภาแต่งตั้งผู้ชำระบัญชี และแจ้งให้สมาชิกรัฐสภาทราบประกาศณ วันที่ ๒๓ กุมภาพันธ์ พ.ศ. ๒๕๔๓วันมูหะมัดนอร์ มะทาประธานรัฐสภาสุกัญญา/พิมพ์๒๐มีนาคม ๒๕๕๐สุนันทา/ตรวจ๒๑มีนาคม ๒๕๕๐[๑] ราชกิจจานุเบกษาเล่ม ๑๑๗/ตอนพิเศษ ๒๑ ง/หน้า ๘/๗ มีนาคม ๒๕๔๓